OTERO GABIRONDO (EH Bildu, 2019-02-07):
Bai, arratsaldeon guztioi.
Bueno, iruditzen zait López de Ocáriz andrea, kezka berdintsuekin egin genuela abenduan egin genuen azken kontrol plenoan, biok interpelazioa egin genuen eta biok energia inguruko kezka adierazi genuen. Nik uste dut kezka orokortua dela eta hori hemen esan den bezala konpartitua da. Zuk horren ostean, mozioa egin zenuen. Guk buelta batzuk gehiago eman dizkiogu kontuari eta guk legez besteko proposamen bat egin dugu, eta guk legez bestekoan energiaren inguruko edo trantsizio energetikoaren inguruko herri akordio baten oinarriak ezartzeko asmoarekin egin dugu.
Iruditzen zaigu, eta horregatik joango gara gaur abstentziora, astean zehar hitz egin dugun bezala, iruditzen zaigulako zuk hemen aurkeztutako ekimen hau, ekimen txarra izan gabe eta orokorrean iruditzen zait, ez naiz, poztuko naiz aurrera ateratzen baldin bada, nahiz eta guk abstentziora jo, baina iruditzen zait abstentziora jo behar dugula guk proposatzen dugun eztabaida edo guk proposatzen dugun eztabaidaren mamia askoz ere garrantzitsuagoa dela eta hau bestearen parte bat delako.
Nik uste dut, denok jabetu garela honezkero, urte hauek joan eta etorri, eztabaida joan eta etorri, kontu potolo, oso potolo baten aurrean gaudela, zibilizazio erronka baten aurrean gaudela eta trantsizio energetikoaren kontua eta klima aldaketaren kontua ba maila politikoa hartu behar duela eta lehentasunen artean jarri behar dugula.
Berraz, eztabaida hori etorriko da berriro ere hemendik bi asteetara, jasangarritasun energetikoaren legearen eztabaida etorriko da, hurrengoan seguruenik ere etorriko da gure herri akordioaren oinarrien eztabaida eta jarraituko dugu horretaz hitz egiten.
Baina iruditzen zait hemen, zure proposamena egiten duzunean, pixka bat ñabardura batzuk edo egiterako orduan garrantzitsua dela esatea zergatik eta zertarako egiten den guzti hau, zeren askotan lo damos por supuesto eta uste dugu ba jakintzat eman daitekeela ba berriztagarriak erabiltzea.
Hemen bi faktore daude, oso garrantzitsuak, esan bezala: Aldaketa klimatikoaren premia eta azkar lan egin behar oren sentsazio hori, uste dut orokortua dela; eta bestea baliabide fosilen erretzeak dakarrela aldaketa klimatikoaren etorrera hori. Hori bakarrik ez, baizik eta kontziente garelako baliabide fosilak, hau da, ikatza, petrolioa eta baita gasa ere baliabide fosilak bezain finitoak direla eta noizbait amaituko direla. Beraz, komeni zaigula aldaketa klimatikoa izan edo ez izan, komeni zaigula guk beraiek uztea beraiek gu utzi aurretik.
Iruditzen zait baita ere eta hemen pixka bat esan da, denbora galdua dagoela, errudunak errudun. Denbora galdua egonda eta gure gaurko egoera energetikoa oso agerian dago leku txarrean dagoela eta baita aldaketa klimatikoaren gure numeroak. Ez ditut errepikatuko, baina argi dago baita ere gure erronkak klimatikoak eta gure helburu klimatikoak ez garela ari betetzen, gure gas isurien beherakada oso txikia izan dela eta azken bi urteetan gorantzako norabidea hartu duela berriro eta hori oso kezkagarria dela.
Beraz, eta pixka bat mamira sartuta esan duzunarekin edo zure proposamenen puntuetara, nik ñabardura batzuk egitearren bakarrik esango ditut kontu pare bat, eta iruditzen zait eta beste eztabaida batzuetan ere ikusi zaitugu, oso zalea ez Alderdi Popularra bakarrik, baizik zu pertsonalki haizearen indarrarekin eta energia eolikoarekin.
Guri iruditzen zaigu eta horregatik jasangarritasun energetikoaren legean sartu genuen emendakina berriztagarrien lurralde plan sektoriala egiteko apustua eta onartu zen, ikusten delako hau ez dela bakarrik zenbat energia eoliko jarri ahal dugun eta non jarri ahal dugun, baizik eredu, o sea, trantsizio guzti bat egin behar baldin badugu gure eredu produktiboa karbonorik gabeko, karbonorik gabekoa izatera, energia eolikoaz gain fotovoltaikoaz, biomasaz, geotermiaz eta itsasoak dakarren energiarekin eta guzti horrekin plan...
...energia eolikoaz gain, ba fotovoltaikoaz, biomasaz, geotermiaz, eta itsasoak dakarren energiarekin, eta guzti horrekin, plan integralago bat egin behar dugula eta guzti hori egiteko, beno, adostasun politiko zabala behar dugula eta soziala behar dugula, aurretik etorri diren planak garatzeko, ezintasunak ikusita.
Beraz, iruditzen zait aurreko asteartean diktamena onartu genuenean, hemendik bi astetara etorriko den legearena, ba horrek gainditzen duela hemen etortzen den proposamena, nahiz eta nik esan dizudan bezala, kontrakotasunik ez etorri, hori etortzearekin.
Eta iruditzen zaigu baita ere, hemen, 2030 Estrategia Energetikoa aipatzen denean, iruditzen zaigu eta esan dugu behin eta berriro ere, estrategia osoa berrikusi behar dela eta ez energia eolikoa estrategia horren baitan jarri, baizik estrategia hori bera aldatu eta pixka bat Europak jarri dituen langekin edo parekatzeko bultzada eman behar dela, eta beraz, horrek ere aldatu beharko lukeela.
Beraz, nik uste dut egokiagoa dela estrategia energetiko osoa berrikustea.
Eta noski, akordioaren inguruan, edo herri akordioaz hitz egiten ari garenean, nik uste dut, gero eta agente gehiago garela energia benetako herri itun batez hitz egiten ari garenok, guk hitz egin dugu behin eta berriro, guk proposamena egin dugu, zehatza, metodologia bat mahai gainean jarriz, eta iruditzen zaigu bidea hori dela, eta beno, ditudan sentsazioengatik eta izaten ari garen eztabaidengatik eta konbertsazioengatik, iruditzen zaigu beno ba, nolabait ere, guztiok egingo dugula esfortzu bat eta ahalbideratuko dugula, prozesu horren hasiera, nahiz eta nik argi dudan, gaur egun ez zuetako inork, ezta gutako inork, ez daukala plan global integral osorik. Ze aurrean dugun erronka esan bezala izugarria da, eta energiaren arloa gainditzen duela oso modu argian.
Esan nahi dut, mugikortasuna ikutu beharko da, hirigintza ikutu beharko da, industria politika ikutu beharko da, guztia ikutu beharko da, benetako energia trantsizio bat egiteko gaur egun, gure ekonomia osoa baliabide fosilen bitartez mugitzen delako.
Eta bukatzeko, eta pixka bat hemendik aste gutxitara etorriko den eztabaidara gonbitea egiteko ere, nik kontu bat esan nahi nuen, eta aprobetxatu nahi dut lehendakari jauna hemen dagoela. Iruditzen zait, hemen eta azken asteetan eta, baina beno orokorrean, hortik ari zarete joaten, trantsizio energetikoa herri itunaren inguruan hitz egiten ari zarete, zuk zerorrek EKIAN proiektua aurkeztu zenuenean, herri itun batez hitz egin zenuen, eta zuek azkenaldian adierazten duzuen auzolana espirituaren barruan egiten duzue.
Nik, ohar bat. Eztabaida hori oso sakona da, nik eta pixka bat, nik uste dut Becerra jaunak ere hortik tiradita bat egin duela, iruditzen zait, egia da, gu oso zaleak gara auzolanarenak, baina argi eduki behar dugula, auzolanaren espiritu sakonena dela irabazi asmorik gabeko ekimen bat dela. Edo irabazia izatekotan, irabazia guztiona izatea.
Horregatik, oso inportantea da auzolanaren parametroetan gauzak kokatzen ditugunean, irabazi kolektiboa izan behar duela eta ez irabazi partikularra edo gutxi batzuen irabazia.
Nik uste dut, parametro horietan ongi kokatzen baldin badugu, energia itun edo herri itun akordio zabal bat egitea posible izango dugula, baina kontutan izan behar dugula, EKIAN proiektua aurkeztu zen moduan bezala, hainbat enpresa inbolukratzea lortu zen bezala, herri sektore eta herritar guztiak inbolukratu behar ditugula, zeren honek, guztion bizitzan, hainbat aspektuetan eragin oso sakonak izango dituela.
Beraz, nik ere bat egiten dut auzolanaren espiritu horrekin eta diodan bezala, laster zehaztasun gehiagorekin, herri akordio edo energia herri akordio hori zertan datzan edo guretzat zertan datzan eztabaidatuko dugu, laster etorriko da gure proposamena.